Document ID: 32008L0017

DIREKTIVA KOMISIJE 2008/17/ES
z dne 19. februarja 2008
o spremembi nekaterih prilog k direktivam Sveta 86/362/EGS, 86/363/EGS in 90/642/EGS glede mejnih vrednosti ostankov acefata, acetamiprida, acibenzolar-S-metila, aldrina, benalaksila, benomila, karbendazima, klormekvata, klorotalonila, klorpirifosa, klofentezina, ciflutrina, cipermetrina, ciromazina, dieldrina, dimetoata, ditiokarbamatov, esefenvalerata, famoksadona, fenheksamida, fenitrotiona, fenvalerata, glifosata, indoksakarba, lambda-cihalotrina, mepanipirima, metalaksil-M, metidationa, metoksifenozida, pimetrozina, piraklostrobina, pirimetanila, spiroksamina, tiakloprida, tiofanat-metila in trifloksistrobina
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (1) ter zlasti člena 10 Direktive,
ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (2) ter zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih kmetijskega izvora, vključno s sadjem in zelenjavo (3), ter zlasti člena 7 Direktive,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (4) in zlasti člena 4(1)(f) Direktive,
ob upoštevanju naslednjega:
(1)
V skladu z Direktivo 91/414/EGS so registracije fitofarmacevtskih sredstev za uporabo na določenih kulturah v pristojnosti držav članic. Take registracije morajo temeljiti na oceni učinkov na zdravje ljudi in živali ter vpliva na okolje. Elementi, ki jih je pri takšnih ocenah treba upoštevati, vključujejo izpostavljenost izvajalca tretiranja in drugih prisotnih oseb ter vpliv na kopensko, vodno in zračno okolje kot tudi vpliv na ljudi in živali zaradi uživanja ostankov na tretiranih kulturah.
(2)
Mejne vrednosti ostankov (MRL) odražajo uporabo najmanjših količin pesticidov, potrebnih za učinkovito varstvo rastlin, uporabljenih na tak način, da je količina ostankov najmanjša možna in toksikološko sprejemljiva, zlasti glede ocenjenega vnosa s hrano.
(3)
Mejne vrednosti ostankov za pesticide iz direktiv 90/642/EGS, 86/363/EGS in 86/362/EGS je treba pregledovati in jih je mogoče spremeniti, da se upoštevajo nove ali spremenjene rabe. Komisija je prejela informacije o novih ali spremenjenih rabah, zaradi česar naj bi se spremenile vrednosti ostankov acefata, acetamiprida, acibenzolar-S-metila, aldrina, benalaksila, benomila, karbendazima, klormekvata, klorotalonila, klorpirifosa, klofentezina, ciflutrina, cipermetrina, ciromazina, dieldrina, dimetoata, ditiokarbamatov, esefenvalerata, famoksadona, fenheksamida, fenitrotiona, fenvalerata, glifosata, indoksakarba, lambda-cihalotrina, mepanipirima, metalaksil-M, metidationa, metoksifenozida, pimetrozina, piraklostrobina, pirimetanila, spiroksamina, tiaklprida, tiofanat-metila in trifloksistrobina.
(4)
Doživljenjska izpostavljenost potrošnikov pesticidom iz te direktive prek živil, ki lahko vsebujejo ostanke navedenih pesticidov, je bila ocenjena in ovrednotena v skladu s postopki in praksami, ki se uporabljajo v Skupnosti, ob upoštevanju smernic, ki jih je objavila Svetovna zdravstvena organizacija (5). Na podlagi navedenih ocen in ovrednotenj je treba določiti MRL za navedene pesticide, da se zagotovi, da sprejemljiv dnevni vnos ni presežen.
(5)
Za acefat, acetamiprid, karbendazim, klormekvat, klorotalonil, klorpirifos, ciflutrin, cipermetrin, ciromazin, dieldrin, dimetoat, esfenvalerat, famoksadon, fenitrotion, indoksakarb, lambda-cihalotrin, mepanipirim, metalaksil-M, metidation, metoksifenozid, pimetrozin, piraklostrobin, tiakloprid in tiofanat-metil je bil določen akutni referenčni odmerek (ARfD). Akutna izpostavljenost potrošnikov preko vsakega živila, ki lahko vsebuje ostanke teh pesticidov, je bila ocenjena in ovrednotena v skladu s postopki in praksami, ki se trenutno uporabljajo v Skupnosti, ob upoštevanju smernic, ki jih je objavila Svetovna zdravstvena organizacija. Upoštevana so bila mnenja Znanstvenega odbora za rastline, zlasti nasveti in priporočila v zvezi z varstvom potrošnikov v zvezi z živili, tretiranimi s pesticidi (6). V skladu z oceno vnosa s hrano je treba pri določitvi MRL za navedene pesticide zagotoviti, da akutni referenčni odmerek ne bo presežen. Pri drugih snoveh je ocena razpoložljivih podatkov pokazala, da akutni referenčni odmerek ni zahtevan in da zato kratkoročna ocena ni potrebna.
(6)
MRL je treba določiti na spodnji meji analitskega določanja, kadar registrirana uporabah fitofarmacevtskih sredstev nima za posledico zaznavnih količin ostankov pesticidov v živilu ali na njem, ali kadar ni registrirane uporabe, ali kadar uporabe, ki so jih države članice registrirale, niso podprte s potrebnimi podatki, ali kadar uporabe v tretjih državah, ki imajo za posledico ostanke v živilih ali na njih, ki se lahko dajo na trg v Skupnosti, niso podprte s takimi potrebnimi podatki.
(7)
Določitev ali sprememba začasnih MRL na ravni Skupnosti državam članicam ne preprečuje uvedbe začasnih MRL za acetamiprid, acibenzolar-S-metil, famoksadon, fenamifos, glifosat, indoksakarb, mepanipirim, metoksifenozid, pimetrozin, piraklostrobin, tiakloprid in trifloksistrobin v skladu s členom 4(1)(f) Direktive 91/414/EGS in Prilogo VI k navedeni direktivi. Šteje se, da je obdobje štirih let dovolj dolgo, da se dovolijo nadaljnje uporabe teh snovi. Nato morajo začasne MRL Skupnosti postati dokončne.
(8)
Zato je treba MRL iz direktiv 86/362/EGS, 86/363/EGS in 90/642/EGS spremeniti, da se omogočita ustrezen nadzor in kontrola uporabe zadevnih fitofarmacevtskih sredstev ter da se zaščiti potrošnik. Če so bile MRL že določene v prilogah k navedenim direktivam, jih je primerno spremeniti. Če MRL še niso bile določene, je primerno, da se prvič določijo.
(9)
V okviru Svetovne trgovinske organizacije je bilo opravljeno posvetovanje s trgovinskimi partnerji Skupnosti, kadar je bilo to potrebno, njihove pripombe glede teh vrednosti pa so bile upoštevane.
(10)
Direktive 86/362/EGS, 86/363/EGS in 90/642/EGS je zato treba ustrezno spremeniti.
(11)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Direktiva 86/362/EGS se spremeni v skladu s Prilogo I k tej direktivi.
Člen 2
Direktiva 86/363/EGS se spremeni v skladu s Prilogo II k tej direktivi.
Člen 3
Direktiva 90/642/EGS se spremeni v skladu s Prilogo III k tej direktivi.
Člen 4
Države članice najpozneje 14. septembra 2008 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedila navedenih določb ter korelacijsko tabelo med navedenimi določbami in to direktivo.
Navedene določbe uporabljajo od 15. septembra 2008.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 5
Ta direktiva začne veljati dvajseti dan po objavi v Uradnem listu Evropske unije.
Člen 6
Ta direktiva je naslovljena na države članice.
V Bruslju, 19. februarja 2008

Labels: 20
3
17
6